ตลาดหลักทรัพย์ฯ ระบุบริษัทหลักทรัพย์ทุกรายส่งคำสั่งซื้อขายหลักทรัพย์ได้
นักลงทุนเชื่อใจได้ บริษัทหลักทรัพย์ทุกรายรับส่งคำสั่งซื้อขาย กับตลาดหลักทรัพย์แห่งประเทศไทยได้เรียบร้อยแล้ว
5 เม.ย. 2553

นักลงทุนเชื่อใจได้ บริษัทหลักทรัพย์ทุกรายรับส่งคำสั่งซื้อขาย กับตลาดหลักทรัพย์แห่งประเทศไทยได้เรียบร้อยแล้ว
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ในวันนี้ตลาดหลักทรัพย์ฯ เปิดการซื้อขายตามปกติ โดยขณะนี้บริษัทหลักทรัพย์ทุกรายสามารถต่อเชื่อมระบบซื้อขายหลักทรัพย์มายังตลาดหลักทรัพย์ฯ เพื่อการรับส่งคำสั่งซื้อขายหลักทรัพย์ได้เรียบร้อยแล้ว 
ทั้งนี้ ตลาดหลักทรัพย์ฯ จะติดตามสถานการณ์การชุมนุมและประสานงานกับบริษัทหลักทรัพย์อย่างใกล้ชิด ขอให้ผู้ลงทุนติดตามเหตุการณ์ และใช้วิจารณญาณในการลงทุน พร้อมทั้งตรวจสอบความน่าเชื่อถือในแหล่งที่มาของข้อมูลเพื่อประโยชน์ในการลงทุนด้วย